Navodila za pripravo podnapisov z uporabo YouTube Studio

YouTube studio se nahaja na naslovu <https://studio.youtube.com/>
(če še nimate google računa, si ga ustvarite in se prijavite v YouTube)

1. Zgoraj desno poleg iskalnega polja klikni na gumb *Ustvari* z ikono kamere in izberi možnost *Naloži videoposnetke*.
2. Kliknite na gumb *Izberite datoteke* ter poiščite in izberite video, za katerega želite ustvariti podnapise.
3. Počakajte, da se video prenese in obdela. Nato kliknite *Naprej* (ob tem morate označiti, da vsebina ni namenjena otrokom) in odpre se vam zavihek *Elementi videoposnetka*, kjer znova kliknete *Naprej*. Na zavihku *Vidnost* označite, da je videoposnetek *Zaseben*, in nato kliknite *Shrani.*
4. V levem meniju kliknite element *Videoposnetki*. Na vrhu seznama vidite prenesen video. Kliknite na sličico videa in nato v levem meniju izberite *Podnapisi*.
5. Izberite jezik slovenščina oziroma če že imate na seznamu jezikov slovenščino, kliknete na povezavo *Dodajte* skrajno desno.
6. Izberete opcijo *Ustvariti želim nove podnapise*.
7. V polje *Tukaj vnesite podnapis in pritisnite Enter* vnesite posamezen podnapis in kliknite +. V drsniku pod videom lahko določate pozicijo podnapisa in njegovo dolžino. V podnapise ne vnašajte prelomov vrstic. Podnapis naj ne bo daljši od dveh vrstic.
8. Ko pregledate narejeno in ste zadovoljni z vsebino in položaji podnapisov, kliknite gumb *Shrani spremembe* desno zgoraj in nato na gumb *Nazaj na YouTube Studio*. Nato znova kliknete na opcijo *Videoposnetki* v levem meniju ter nato na sličico videoposnetka. V levem meniju izberete opcijo *Podnapisi*. V seznamu podnapisov v zadnjem stolpcu *Podnapisi* kliknete na napis *Objavljeno od ustvarjalca*.
9. Kliknite gumb *Dejanja* levo in izberite prenos *.vtt.*